text: НЗОК се разплати с договорните си партньори преди празниците
  Националната здравноосигурителна каса (НЗОК) е утвърдила здравноосигурителните плащания за договорните си партньори за извършената дейност преди Великденските празници, съобщават от фонда. Изплатените средства са както следва:
  За болнична медицинска помощ - дейност през месец март 2019 г., на стойност 170 037 178 лв.
  За лекарствени продукти за лечение на злокачествени заболявания и лекарствени продукти при животозастрашаващи кръвоизливи и спешни оперативни и инвазивни интервенции при пациенти с вродени коагулопатии, в условията на болнична медицинска помощ, които НЗОК заплаща извън стойността на оказваните медицински услуги - в размер на 36 757 549 лв.
  За извънболнична медицинска помощ (първична извънболнична медицинска помощ, специализирана извънболнична медицинска помощ и медико-диагностична дейност) за дейност през месец март 2019 г. - 45 658 494,00 лв.
  За лекарства за домашно лечение за периода 1-15 март 2019 г. – 38 918 081 лв.
  За извънболнична дентална помощ за месец март 2019 г. - 14 324 658,00 лв.
  Лекарствени продукти – ваксини – 20 472 лв.
  Дейности за здравнонеосигурени лица, включващи амбулаторно проследяване на болни с психиатрични и кожно-венерически заболявания, интензивно лечение – 125 950 лв.